### Beslutning

Godkendt.

Afbud: Casper Frandsen, Margrethe Laursen (Stedfortræder: Beth Larsen)

### Sagsfremstilling

## Resume og sagens baggrund

Kalundborg Kommune afsætter hvert år §18-midler til at støtte frivilligt socialt arbejde ifølge Servicelovens §18. Formålet med midlerne er at skabe gode rammer for den frivillige sociale indsats og sikre et udbytterigt samspil og samarbejde mellem kommunen og de frivillige foreninger, organisationer, enkeltpersoner og grupper til gavn for kommunens borgere.

Indstillingsudvalget udarbejder et forslag til fordeling af de afsatte §18-midler for 2025.

## Indstillinger

Chefen for Sundhed og Myndighed indstiller, at:

1. Indstillingsudvalget udarbejder en indstilling til fordeling af §18-midlerne til brug for foreningerne i 2025.
2. Økonomiudvalget og Kommunalbestyrelsen godkender [adresse] forslag til bevillinger.

## Behandling

Indstillingsudvalget, Økonomiudvalget, Kommunalbestyrelsen.

## Sagsfremstilling

Tildeling af midler fra §18-puljen beror på en helhedsbetragtning i forhold til puljens betingelser og kriterier. Kalundborg Kommune prioriterer en mangfoldig modtagerkreds, så midlerne kommer flest mulige af puljens målgrupper og ansøgere til gavn.

Administrationen har haft ansøgningsperiode til §18-midler fra d. 19. august til 15. september. Der er indkommet 78 ansøgninger om tilskud i 2025 på i alt 3.435.339 kr.

I 2025 er der afsat 2.436.082 kr. Der er 1.236.107 kr. i overførte ubrugte midler fra 2024. Det samlede beløb til fordeling i 2025 er derfor 3.672.190 kr.

Der er afsat særskilt budget til §18-integration. Integrationsudvalget udarbejder forslag til fordeling af disse midler.

Skema med oversigt over ansøgninger samt administrationens anbefalinger er lagt som bilag sammen med kriterierne for §18 vedtaget i april 2024.

## Økonomiske konsekvenser

Ingen. Tilskud finansieres af de afsatte midler til §18.

### Sagens forløb

30/10/2024 Indstillingsudvalget

Udvalget godkendte administrationens anbefalinger med undtagelse af 3 ansøgninger.

Disse fremgår af noterne i det opdaterede bilag.

Mille Kristensen erklærede sig inhabil ved ansøgning nr. 40 og deltog ikke i behandling af denne.

Afbud: Irma Lund

20/11/2024 Økonomiudvalget
Anbefales.

Afbud: Julius Krogh